इलाहाबाद। वरिष्ठ अधिवक्ता और सामाजिक कार्यकर्ता केके राय, रमेश कुमार यादव और चार्ली प्रकाश ने भारत के निर्वाचन आयोग, यूपी के मुख्य चुनाव आयुक्त को एक ऑन लाइन याचिका के जरिये फूलपुर संसदीय उपचुनाव को लेकर योगी सरकार के मंत्री नंद गोपाल गुप्ता नंदी के खिलाफ शिकायत की है। शिकायत में नन्दी के विरुद्ध उपचुनाव में प्रचार के दौरान अशिष्ट, अपमानजनक, भड़काऊ और असंसदीय भाषण देने का आरोप लगाया गया है।